Zdravenchas.org - Менопауза - Начини за дигностика - Здравен час
Начало - Менопауза - Начини за дигностика
Климактериумът не е болестно състояние с диагноза, а нормално състояние на женския организъм. Това разбира се не важи при жени, които имат изключително изявени нервно-вегетативни и психически смущения, но това е сравнително малък процент.
Поставянето на диагнозата не е трудно, като се има предвид типичната възраст, в която настъпва и типичните прояви. При някои жени обаче прекъсването на менструацията може да се дължи на някакво заболяване или бременност, затова лекуващият гинеколог трябва да се убеди, че става въпрос за климакс.
За целта се използват клиничните данни от оплакванията на пациентката и данните за последната нормална менструация.
Гинекологичен преглед - установява състоянието на влагалището, количеството на влагалищен секрет и състоянието на външните гениталии, които са показателни за настъпил климакс.
Ехографско изследване – посредством ефографското изследване, със или без вагинален трансдюсер, се наблюдава състоянието на яйчниците. При климактериум те са с намалена форма, с липса на нарастващи яйцеклетки и фоликули.
Овариални тестове – провеждането на тези тестове в продължение на няколко месеца показват наличие или липса на нормална яйчникова функция.
В урината на жени в менопауза се открива човешки менопаузален гонадотропин (ЧМГ). Това е хормон, който се отделя от аденохипофизата на жени, които са навлезли в климактериума. Наличито му се установява с тестове, както и лабораторно.
Хормонални изследвания - естрогени, прогестерон, FSH, LH и др.